અમદાવાદમાં પોલીસકર્મીની હત્યા નિપજાવનાર વિકારૂદ્દીનની ક્રાઈમ બ્રાંચના તત્કાલિન એસીપી મયૂર ચાવડા અને ટીમે સઘન પૂછપરછ શરૂ કરી. વિકારૂદ્દીને જે કેફિયત આપી તે પોલીસને વધુ એક આંચકો આપનારી હતી. તેણે ૨૦૦૭માં તત્કાલીન મુખ્યમંત્રી નરેન્દ્ર મોદીની હત્યાનું કાવતરું પણ ઘડ્યું હતું. મોદીની હત્યા કરવા તે રામોલમાં મુખ્યમંત્રીની સભામાં પત્રકારના વેશમાં જવાનો હતો પરંતુ ત્યાં બંદોબસ્ત વધારે હોવાનું ટી.વી. ઉપર જોતાં પ્લાન પડતો મુક્યો હતો. મુખ્યમંત્રીની હત્યાનો પ્લાન ઘડવા બાબતે ગુજરાત એટીએસમાં ગુનો દાખલ કરવામાં આવ્યો. ગુજરાતના (તત્કાલીન) મુખ્યમંત્રી નરેન્દ્ર મોદીની હત્યાના કાવતરાને અંજામ આપવાના કેસમાં ત્રાસવાદ વિરોધી દળે ઝડપી લીધેલા આરોપી વિકારુદ્દીન સહિ‌તના ચાર આરોપીઓ સામે તહોમતનામું ઘડ્યું. જેમાં, ત્રાસવાદી વિકારુદ્દીન અહેમદ, ડો.હનીફ, ઇઝહારખાં અને અમજદ આરોપીઓનો સમાવેશ હતો.